遊大禹寺迴馬上口占
作者：張伯玉
朝代：宋

paragraphs: 永日躋雲峰，向晚下秋讞。
却望碧城中，樓臺翠煙滿。
前旌擁歸騎，緩轡徐馭隠。
曠望寫予心，平波海天遠。
顧予疇昔志，本以鋤犁挽。
敢望麋鹿資，遘此雲龍旦。
金門容竊步，玉殿叨靈睠。
復此千騎來，日逐紛華戰。
平生知退意，長畏歲月晚。
行當引初服，還把芰荷翦。